作者:張養浩
標題:雙調・殿前歡對菊自嘆
內容:可憐秋，一簾疏雨暗西樓。黃花零落重陽後，減盡風流。對黃花人自羞，花依舊，人比黃花瘦。問花不語，花替人愁。登會波樓四圍山，會波樓上倚闌干。大明湖鋪翠描金間，華鵲中間，愛江心六月寒。荷花綻，十里香風散。被沙頭啼鳥，喚醒這夢裡微官。玉香球花玉香球，花中無物比風流。芳姿奪盡人間秀，冰雪堪羞，翠幃中分外幽。開時候，把風月都燻透。神仙在此，何必揚州。村居會尋思，過中年便賦去來詞。為甚等閒間不肯來城市？只怕俗卻新詩。對著這落花村，流水堤，柴門閉柳外山橫翠。便有些斜風細雨，也近不得這薄笠蓑衣。